สวัสดีค่ะ เมื่ออาทิตย์ที่แล้วมีเนื้อลักษณะคล้ายติ่งงอกขึ้นมาบริเวณอวัยวะเพศ เมื่อสัมผัสไม่มีอาการเจ็บใด ๆ อยากทราบว่ามันคืออะไร อันตรายไหม และมีวิธีการรักษาอย่างไรคะ รบกวนด้วยนะคะ ขอบค่ะปล.เคยมีเพศสัมพันธ์มาแล้วค่ะ
สวัสดีค่ะ จากอาการเบื้องต้นการมีติ่งผิดปกติที่บริเวณอวัยวะเพศหญิงอาจเกิดจากหูดที่บริเวณอวัยวะเพศ ซึ่งอาจเป็นตุ่มลักษณะเหมือนหงอนไก่ออกมาได้ จากรูปยังไม่แน่ชัดว่าตรงใดเป็นติ่ง อาจจะต้องเห็นอวัยวะเพศในแนวด้านตรงร่วมด้วย การวินิจฉัยอื่นๆเช่นเริมที่อวัยวะเพศ ติ่งเนื้อที่ช่องคลอดที่ไม่เป็นอันตราย รูขุมขนอักเสบ หรือเนื้อร้ายที่ช่องคลอดแต่มีโอกาสพบได้น้อยมากๆแนะนำพบสูตินรีแพทย์เพื่อตรวจร่างกายให้ได้การวินิจฉัยที่แน่ชัดอีกครั้ง ถ้าเจ็บหรือตุ่มลุกลาม ควรรีบไปในระหว่างนี้งดการมีเพศสัมพันธ์ไปก่อน ใช้น้ำเปล่าสะอาดล้าง ไม่ไปแกะหรือเกาบริเวณตุ่ม